Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: 39/1997. (VII. 1.) AB határozat, ABH 1997, 263.] Ebbõl
Paragraph Index: 1208

39/1997. (VII. 1.) AB határozat, ABH 1997, 263.] Ebbõl következõen az Alkotmánybíróság nem csupán a Házszabály szabályozási hiányosságait állapította meg, hanem azt is, hogy a mulasztást törvényi szinten kell pótolni. 2003/126. szám 4.4. Az Alkotmánybíróság határozata alapján az Országgyûlésnek 2004. március 31-ig kell pótolnia a hiányzó törvényi szabályozást. A határidõ megállapításánál az Alkotmánybíróság tekintettel volt arra, hogy a vizsgálatot folytató állandó és ideiglenes országgyûlési bizottságok tevékenysége az Alkotmányon alapul, és jelentõs alkotmányossági megfontolások szólnak amellett, hogy ezek a bizottságok megfelelõen szabályozott keretek között, hatékonyan, de az alapvetõ jogokat tiszteletben tartva tudják kifejteni a köz érdekében végzett tevékenységüket. III. Az Alkotmánybíróság megvizsgálta azokat az utólagos normakontrollra vonatkozó indítványokat, amelyek az Ogyh1. alkotmányellenességének megállapítását kezdeményezték. Erre irányult több absztrakt normakontrollindítvány, valamint az Alkotmánybíróságon 850/D/2002. számon nyilvántartásba vett alkotmányjogi panasz. 1.1. Az Alkotmánybíróságnak elõször abban kellett állást foglalnia, hogy van-e hatásköre a támadott országgyûlési határozat absztrakt alkotmányossági vizsgálatára. Az Alkotmány 32/A. § (1) bekezdése alapján az Alkotmánybíróság felülvizsgálja a jogszabályok alkotmányosságát, illetõleg ellátja a törvénnyel hatáskörébe utalt feladatokat. Az Abtv. 1. § b) pontja alapján az Alkotmánybíróság hatáskörébe tartozik a jogszabályok és az állami irányítás egyéb jogi eszközei alkotmányellenességének utólagos vizsgálata. A Jat. határozza meg azt, hogy az állam mely aktusai normatívak, és azok közül melyek tekintendõk jogszabálynak és melyek azok, amelyek az állami irányítás egyéb jogi eszközei közé tartoznak. A Jat. 46. §-a alapján az Országgyûlés jogosult az állami irányítás egyéb jogi eszközének minõsülõ, normatív tartalmú határozatok, valamint egyedi határozatok meghozatalára. Az Alkotmánybíróság hatáskörébe kizárólag az állami irányítás egyéb jogi eszközének minõsülõ, normatív tartalmú határozatok felülvizsgálata tartozik. Az Alkotmánybíróság állandó gyakorlata szerint önmagában az, hogy valamely aktust olyan elnevezés alatt bocsátanak ki, amelyet a Jat. a jogszabályok vagy az állami irányítás egyéb jogi eszközei megjelölésére használ, még nem alapozza meg az adott aktus felülvizsgálatára nézve az Alkotmánybíróság hatáskörét. A hatáskör vizsgálatánál nem az aktus elnevezése, hanem a benne foglalt rendelkezések jogi jellege az irányadó. [52/1993. (X. 7.) AB végzés,

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes